
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 13. decembra noteikumos Nr. 772 "Noteikumi par izsaucēja atrašanās vietas datu apstrādi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Komisijas 2022. gada 16. decembra deleģētās regulas (ES) 2023/444, kas Eiropas Parlamenta un Padomes Direktīvu (ES) 2018/1972 papildina ar pasākumiem, kuriem ārkārtējos gadījumos saziņā pa vienoto Eiropas neatliekamās palīdzības numuru “112” jānodrošina efektīva piekļuve neatliekamās palīdzības dienestiem 3. pants nosaka precizējošus parametrus - Eiropas Parlamenta un Padomes 2018. gada 11. decembra direktīvas (ES) 2018/1972 par Eiropas Elektronisko sakaru kodeksa izveidi 109. panta 6. punktā noteiktajai prasībai - noteikt zvanītāja atrašanās vietas informācijas precizitātes un uzticamības kritērijus.
1.2. Mērķis
Mērķa apraksts
Grozījumu mērķis ir papildināt Ministru kabineta 2022. gada 13. decembra noteikumus Nr. 772 "Noteikumi par izsaucēja atrašanās vietas datu apstrādi" (turpmāk - Noteikumi) ar izsaucēja atrašanās vietas informācijas precizitātes un uzticamības kritērijiem atbilstoši Komisijas 2022. gada 16. decembra deleģētās regulas (ES) 2023/444 3. pantā noteiktajiem parametriem, kā arī skaidri nošķirt elektronisko sakaru komersantu pienākumus no Iekšlietu ministrijas Informācijas centra atbildības izsaucēja atrašanās vietas datu apstrādē ārkārtas gadījuma saziņas brīdī.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumu 8.punkts paredz, ka ārkārtas gadījuma saziņas brīdī elektronisko sakaru komersants nosaka izsaucēja atrašanās vietas datus, izmantojot mobilo sakaru torņa pārklājuma informāciju, un nodod šos datus Iekšlietu ministrijas Informācijas centram (Informācijas centrs).

Informācijas centrs atbilstoši Noteikumu 3.punkta prasībām nodrošina arī  "Advanced Mobile Location" (AML) datu saņemšanu un attēlošanu datubāzē.

Atbilstoši Latvijas Zinātņu akadēmijas Akadēmiskai terminu datubāzei AkadTerm termins "Advanced Mobile Location" tiek tulkots kā "progresīva mobilās lokācijas sistēma".

"Progresīvā mobilās lokācijas sistēma" (anotācijā turpmāk - AML) ļauj galiekārtai noteikt tās atrašanās vietu ar paaugstinātu precizitāti, kad tiek veikts vienotā ārkārtas palīdzības numura 112 izsaukums. Šāds risinājums ir ieviests no APPLE un GOOGLE puses un nedz ar Eiropas nedz Latvijas normatīvo regulējumu šo risinājumu nevar ietekmēt.

AML ir ārkārtas izsaukuma zvanītāja atrašanās vietas noteikšanas tehnoloģija, kas paredz no galiekārtas (viedtālruņa) iegūt atrašanās vietas informāciju. Šo tehnoloģiju izstrādāja Eiropas Telekomunikāciju Standartu institūta (ETSI) iekšējā tehniskā komiteja EMTEL. AML prasības iekļautas ETSI TS 103 625 – Advanced Mobile Location standartā, lai uzlabotu neatliekamās palīdzības dienestiem paredzētās zvanītāja atrašanās vietas informācijas precizitāti un ātrumu. Izmantojot globālās navigācijas satelītu sistēmu (GNSS) atbilstoši standartiem tiek pārsūtīti izsaucēja atrašanās vietas dati, izmantojot īsziņas un/vai HTTPS (šifrēta hiperteksta pārsūtīšanas protokols saziņai datortīklā) no viedtālruņa uz izsaucēja atrašanās vietas datubāzi (turpmāk Datubāze). 

Brīdī, kad tiek veikts zvans uz vienoto ārkārtas palīdzības izsaukuma numuru 112, viedtālrunī automātiski aktivizējas atrašanās vietas noteikšanas pakalpojums un, izmantojot mobilo sakaru operatoru tīklus, glābšanas dienestiem tiek nosūtīta bezmaksas īsziņa. Pēc informācijas nosūtīšanas, atrašanās vietas noteikšanas pakalpojums mobilajā galiekārtā tiek deaktivizēts.

AML atrašanās vietas noteikšanā mobilo sakaru komersants nav iesaistīts, jo AML datus uzģenerē mobilās galiekārtas operētājsistēma. AML dati tiek ģenerēti un automātiski nosūtīti no galiekārtas uz Datubāzi datu attēlošanai. Mobilo sakaru operatora iesaiste nepieciešama tikai, lai uzģenerēto paaugstinātas precizitātes atrašanās vietas informāciju nosūtītu Informācijas centram, izmantojot elektronisko sakaru tīklu.

AML tehnoloģiskais risinājums ieviests kā alternatīva pastāvošajam mobilo sakaru operatoru nodrošinātajam izsaucēja atrašanās vietas noteikšanas veidam, kurā tiek izmantots bāzes staciju pārklājums mobilo sakaru operatora tīklā. Līdz ar to komersanti nodod centram savā tīklā tehniski pieejamos datus, savukārt AML risinājuma datu saņemšanu nodrošina Informācijas centrs, tādējādi veicinot ārkārtas palīdzības operatīvāku un precīzāku sniegšanu, taču AML datu saņemšana nav garantēta.

Jāņem vērā, ka ne vienmēr būs iespējams iegūt precīzu atrašanās vietu no galiekārtas, jo var pastāvēt apstākļi, kas to var ierobežot. Piemēram, galiekārtas ražojuma modelis, galalietotāja atrašanās vieta, galiekārta bez SIM kartes (vai SIM kartes PIN koda neievadīšanas gadījumā), zemes reljefs, kurā atrodas galiekārta, nav tiešas redzamības ar globālās navigācijas satelītu sistēmas (piemēram, Galileo) satelītiem (piemēram, iekštelpās vai zem tiltiem) un nav pieejams bezvadu lokālā tīkla "Wi-fi" signāls vai telefona versija neatbalsta AML pakalpojumu u.tml.

Šie faktori var kavēt precīzu galiekārtas atrašanās vietas noteikšanu un šādi apstākļi ir ārpus Informācijas centra un mobilo sakaru operatoru kontroles. Minētie apstākļi būtiski ierobežo atrašanās vietas noteikšanu, līdz ar to, pastāvot ierobežojošiem apstākļiem, Noteikumu projekta 8.1 punktā minēto AML datu iegūšana var nebūt iespējama un līdz ar to var nebūt attiecināma.

Atbilstoši Eiropas Parlamenta un Padomes 2018. gada 11. decembra direktīvas (ES) 2018/1972 par Eiropas Elektronisko sakaru kodeksa izveidi 109. panta 6. punktam (Neatliekamās palīdzības sakari un vienots Eiropas neatliekamās palīdzības numurs) dalībvalstis nodrošina, ka izsaucēja atrašanās vietas informācija ir darīta pieejama vispiemērotākajai ārkārtas izsaukumu centrālei tūlīt pēc ārkārtas gadījuma saziņas nodibināšanas. Tas ietver informāciju par zvanītāja atrašanās vietu, kas iegūta, nosakot atrašanās vietu tīklā un, ja šāda informācija ir pieejama, no mobilā tālruņa.

Direktīvas (ES) 2018/1972 109. panta 6. punkta prasības ir pārņemtas ar Elektronisko sakaru likuma 19.panta otrās daļas 12.punktu, kurā noteikts, ka ārkārtas izsaukumu gadījumos elektronisko sakaru komersantam, kas nodrošina publisko elektronisko sakaru tīklu, ir pienākums tehnisko iespēju robežās nodrošināt izsaucēja atrašanās vietas noteikšanu un šo datu bezmaksas nodošanu Iekšlietu ministrijas Informācijas centram.

Komisijas deleģētās regulas (ES) 2023/444  3.pants papildina direktīvas (ES) 2018/1972  109. panta 6. punktu, uzliekot pienākumu dalībvalstīm noteikt kritērijus izsaucēja atrašanās vietas informācijas precizitātei (kas izteikti metros) un uzticamībai (kā procentuāli izteiktu sekmīguma rādītāju).

Saskaņā ar Elektronisko sakaru likuma 19. panta otrās daļas 12.punkta otro teikumu Ministru kabinets nosaka izsaucēja atrašanās vietas datu noteikšanas un nodošanas kārtību, kā arī to glabāšanas termiņus.

Saskaņā ar Komisijas deleģētās regulas (ES) 2023/444 3.panta 1. punktu, nosakot kritērijus izsaucēja atrašanās vietas informācijas precizitātei un uzticamībai saskaņā ar Direktīvas (ES) 2018/1972 109. panta 6. punktu, kompetentās regulatīvās iestādes tehnisko iespēju robežās nodrošina, ka galalietotāja atrašanās vieta tiek noteikta tik ticami un precīzi, cik nepieciešams, lai neatliekamās palīdzības dienesti spētu galalietotājam sniegt palīdzību. Kritērijus nosaka, ņemot vērā Komisijas deleģētās regulas (ES) 2023/444 3. panta 2. un 3. punktā noteiktos parametrus.

Precizitātes kritēriji nav attiecināmi uz AML datiem.

Tādēļ nepieciešams noteikt pienākumu mobilo sakaru operatoriem Noteikumu 8.punktā sniegt izsaucēja atrašanās vietas datus, kas noteikti, izmantojot tīkla infrastruktūru. Taču, ņemot vērā, ka atšķirīgas tīkla tehnoloģijas spēj nodrošināt atšķirīgus precizitātes rezultātus, Noteikumu projektā nepieciešams noteikti kritērijus attiecībā uz izmantotajām sakaru tīkla tehnoloģijām (fiksētajiem un mobilajiem:2G, 3G, 4G, 5G).
Problēmas un risinājumi
Problēmas apraksts
Noteikumos nav noteikti kritēriji izsaucēja atrašanās vietas informācijas precizitātei un uzticamībai, kā arī nav skaidri noteikta kompetenču un pienākumu sadale starp elektronisko sakaru komersantiem un Informācijas centru attiecībā uz atrašanās vietas datu nodošanu un saņemšanu.
Risinājuma apraksts
Noteikumi jāpapildina ar tiesību normu, kas nosaka atrašanās vietas precizitātes kritērijus atbilstoši sakaru tehnoloģijai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Saistītie ES tiesību akti:

1) Eiropas Parlamenta un Padomes 2014. gada 16. aprīļa direktīvas 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (Radioiekārtu direktīvas) 3. panta 3. punkta g) apakšpunkts, kurā paredzēts, ka Komisija ir pilnvarota pieņemt deleģētos aktus par radioiekārtu kategorijām vai klasēm, lai nodrošinātu, ka radioiekārtas atbalsta noteiktas funkcijas, kas nodrošina piekļuvi neatliekamās palīdzības dienestiem;

2) Komisijas 2018. gada 12. decembra deleģēto regulu (ES) 2019/320, ar ko Eiropas Parlamenta un Padomes Direktīvu 2014/53/ES papildina attiecībā uz minētās direktīvas 3. panta 3. punkta g) apakšpunktā minēto pamatprasību piemērošanu, lai nodrošinātu zvanītāja atrašanās vietas noteikšanu ārkārtas gadījumu saziņā no mobilajām ierīcēm (Deleģētā regula 2019/320), kurā noteikts, ka viedtālruņu ražotājiem ir jāatbalsta tehniskie risinājumi Wi-Fi datu un globālās navigācijas satelītu sistēmas (GNSS) datu uztveršanai un apstrādei, kas ir saderīgi un sadarbspējīgi vismaz ar Galileo sistēmu, lai padarītu ārkārtas gadījuma saziņu no mobilās galiekārtas (viedtālruņa) efektīvāku. Saskaņā ar Deleģēto regulu 2019/320 no 2022. gada 17.marta visiem jaunajiem viedtālruņiem, kas tiek pārdoti ES iekšējā tirgū, jābūt iespējotam Galileo.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32023R0444
ES tiesību akta datums, izdevējinstitūcija, numurs, veids un nosaukums
Komisijas 2022. gada 16. decembra deleģētā regula (ES) 2023/444, kas Eiropas Parlamenta un Padomes Direktīvu (ES) 2018/1972 papildina ar pasākumiem, kuriem ārkārtējos gadījumos saziņā pa vienoto Eiropas neatliekamās palīdzības numuru "112" jānodrošina efektīva piekļuve neatliekamās palīdzības dienestiem.
Apraksts
Noteikumu projekts papildina Ministru kabineta 2022. gada 13. decembra noteikumus Nr. 772 "Noteikumi par izsaucēja atrašanās vietas datu apstrādi" ar precizitātes un uzticamības kritērijiem atbilstoši Eiropas Parlamenta un Padomes 2018. gada 11. decembra direktīvas (ES) 2018/1972 par Eiropas Elektronisko sakaru kodeksa izveidi 109. panta 6. punktā noteiktajai prasībai un Komisijas deleģētās regulas (ES) 2023/444 3. pantā noteiktajiem parametriem.

Noteikumu projektā noteiktie precizitātes un uzticamības kritēriji ārkārtēja gadījuma saziņā ir attiecināmi uz galalietotāju iekārtām, ieskaitot galalietotāju invalīdu iekārtām, kā noteikts Komisijas deleģētās regulas (ES) 2023/444 4. panta "e" punktā.

Saskaņā ar Deleģētās regulas (ES) 2023/444 9.pantu šī regula uzliek saistības kopumā un ir tieši piemērojama visās dalībvalstīs.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2022. gada 16. decembra deleģētā regula (ES) 2023/444, kas Eiropas Parlamenta un Padomes Direktīvu (ES) 2018/1972 papildina ar pasākumiem, kuriem ārkārtējos gadījumos saziņā pa vienoto Eiropas neatliekamās palīdzības numuru "112" jānodrošina efektīva piekļuve neatliekamās palīdzības dienestiem.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	3
	2. un 3. punkts
	Pārņemtas pilnībā
	Stingrākas prasības neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Nav attiecināms

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšlietu digitālais centrs, Iekšlietu ministrija, Valsts ugunsdzēsības un glābšanas dienests
Nevalstiskās organizācijas
Biedrība "Latvijas Informācijas un komunikācijas tehnoloģijas asociācija", Biedrība "Latvijas Telekomunikāciju asociācija", Latvijas Interneta asociācija
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Saņemti viedokļi no biedrības "Latvijas Informācijas un komunikācijas tehnoloģijas asociācija" un SIA "BITE Latvija", kas tika izvērtēti un ņemti vērā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu digitālais centrs
Valsts ugunsdzēsības un glābšanas dienests
Elektronisko sakatu komersanti
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Iekšlietu digitālais centrs
	neietekmē
	

	

	

	

	
	

	Valsts ugunsdzēsības un glābšanas dienests
	neietekmē
	

	

	

	

	
	

	Elektronisko sakatu komersanti
	neietekmē
	

	

	

	

	
	

	Kopā
	0,00
	


7.3. Atbilstības izmaksu monetārs novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Iekšlietu digitālais centrs
	Nē
	

	

	
	

	Valsts ugunsdzēsības un glābšanas dienests
	Nē
	

	

	
	

	Elektronisko sakatu komersanti
	Nē
	

	

	
	

	Kopā
	0,00
	


7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Atbilstības nodrošināšanai nav konstatēta administratīvā sloga pieaugums vai finansiāli izdevumi, jo iesaistītās iestādes un elektronisko sakaru komersanti jau nodrošina izsaucēja atrašanās vietas datu nodošanu Informācijas centram un attiecīgajiem glābšanas dienestiem ārkārtas izsaukumu gadījumos.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Komisijas ieviešanas Regula 2023/444 papildina Direktīvas (ES) 2018/1972 109. panta 6. punktu, nosakot kritērijus izsaucēja atrašanās vietas informācijas precizitātei un uzticamībai. Komisijas ieviešanas Regula 2023/444 neuzliek jaunus datu apstrādes pienākumus.

Saskaņā ar Direktīvas (ES) 2018/1972 109. panta 8. punktu ir notikusi apspriešanās ar Eiropas Elektronisko sakaru regulatoru iestādi, kas 2022. gada 14. oktobrī sniedza atzinumu.

Attiecībā uz Komisijas ieviešanas Regulu 2023/444 Eiropas Komisija veica apspriešanos ar Eiropas Datu aizsardzības uzraudzītāju saskaņā ar Eiropas Parlamenta un Padomes Regulas (ES) 2018/1725  42. panta 1. punktu, un tas sniedza atzinumu 2022. gada 15. novembrī. Atzinumā tajā skaitā atgādināts, ka atrašanās vietas datu vākšanai un pārsūtīšanai no  galiekārtas, kā arī no pakalpojumu sniedzēja ir jāatbilst esošajām pārredzamības prasībām.

Tā kā Komisijas deleģētās Regulas 2023/444 darbības joma saskaņā ar Direktīvas (ES) 2018/1972 109. panta 8. punktu attiecas tikai uz dažiem vienotā neatliekamās palīdzības numura “112” piekļuves aspektiem, Eiropas Datu aizsardzības uzraudzītājs saprot, ka Komisijas deleģētā Regula 2023/444 nav īstā vieta, kur iekļaut datu drošības un privātuma aizsardzības pasākumus. Tradicionāli datu drošības pasākumi, kas jāveic pakalpojumu sniedzējiem, kā arī e-privātuma joma ir jomas, kurām paredzēts īpašs regulējums. (..). Eiropas Datu aizsardzības uzraudzītājs atzinīgi vērtē to, ka Komisijas deleģētajā Regulā 2023/444 ir skaidri norādīti datu apstrādes mērķi, piemēram, 2. panta 2. punktā. Jebkurā Komisijas deleģētās regulas 2023/444 tehniskajā īstenošanā jāņem vērā ierobežojums attiecībā uz šiem mērķiem.

Elektronisko sakaru likuma 98. panta septītā daļa un Ministru kabineta noteikumi Nr. 772 "Noteikumi par izsaucēja atrašanās vietas datu apstrādi" jau satur ierobežojošu mērķi atrašanās vietas datu apstrādei.

Projekts nosaka precizitātes un uzticamības kritērijus atrašanās vietas datiem, kas iegūti no elektronisko sakaru komersantu tīkla iekārtām, bet nenosaka apstrādes tiesības, pienākumus un nemaina normatīvajos aktos jau noteiktos atrašanās vietas datu apstrādes mērķus.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

